stanford-oval/wikipedia huggingface dataset:
תאוריית הקונפליקט הריאליסטי
השוואה לתיאוריות אחרות > תיאורית הזהות החברתית

בעוד שתאוריית הקונפליקט הריאליסטי מתמקדת במשאבים מוגבלים ובאופן שבו תחרות עליהם מובילה לעוינות בין קבוצות, תאוריית הזהות החברתית מתמקדת בתהליכים זהותיים ופסיכולוגיים של שיוך קבוצתי.
תאוריית הזהות החברתית מציעה שלא רק שאנשים מקטלגים את עצמם ואחרים באופן טבעי, אלא שהם מפיקים חלק מהזהות שלהם מהיותם חלק מקבוצה חברתית. להיות חלק מקבוצה חברתית הוא מקור להערכה עצמית חיובית ומניע אנשים לחשוב על הקבוצה שלהם כטובה יותר מקבוצות אחרות. על פי גישה זו, אנשים מגדירים את עצמם לפי השתייכותם לקבוצות חברתיות ומפתחים הזדהות עם קבוצתם, מה שמוביל להעדפה של קבוצתם והפליה כלפי קבוצות אחרות גם ללא תחרות מוחשית על משאבים. לפי תאוריית הזהות החברתית, מטרות עילאיות מועילות רק במידה שהן מבליטה את הזהות העליונה. הזהות העליונה היא שחשובה לצמצום הקונפליקט הבין-קבוצתי, ולא המטרות כשלעצמן. אם ניתן להפוך את הזהות העליונה לבולטת ללא שימוש ביעדים, הרי שהמטרות עצמן אינן מסייעות לצמצום הקונפליקט.
העובדה ששתי קבוצות פועלות יחד על מטרת על אחת, כפי שהתרחש בשלב השלישי של ניסוי מערת השודדים, הופכת את הזהות הקבוצתית של הקבוצה הגדולה לבולטת יותר. מטרות העל גורמות לסבירות גבוהה יותר ששתי הקבוצות יראו את עצמן כחלק מקבוצה גדולה יותר שיש לה מטרה משותפת ולא כשתי קבוצות עצמאיות שנמצאות בקונפליקט זו עם זו.עם זאת שמירת הזהות הייחודית של תתי הקבוצות, בשילוב עם התפיסה של קיום גורל משותף מטרות משותפות, נמצא כמקדם בצורה הטובה ביותר את מטרות העל.
השוואה לתיאוריות אחרות > תאוריית הסיווג החברתי

תאוריית הסיווג החברתי מתמקדת אף היא בגורמים פסיכולוגיים וזהותיים. היא מציעה שאנשים מקטלגים את עצמם ואחרים לקבוצות באופן טבעי, גם כאשר אין מניע לעשות זאת. התאוריה מתמקדת במתמקדת באופן שבו אנשים מחלקים את סביבתם לקטגוריות חברתיות, דבר שמשפיע על הדרך שבה הם תופסים את עצמם ואת האחרים. לפי גישה זו, עצם הסיווג לקבוצות מוביל להטיות קוגניטיביות, סטריאוטיפים ולעיתים אף לאפליה בין קבוצות. התאוריה תומכת ברעיון זה פרדיגמת הקבוצה המינימלית של טאג'פל, שהראתה שיש אפליה בין קבוצות שנוצרו במהלך ניסוי, כלומר קבוצות שאין להן במשותף היסטוריה, עתיד, אינטראקציה או מוטיבציה. סיווג חברתי מצביע על כך שתחרות בין קבוצות עשויה להיות מאפיין של נטייה זו לקטגוריזציה ועלולה להתעורר גם ללא יעדי משחק סכום אפס. לפי הפרדיגמה של טאג'פל, אנשים יגיעו עד כדי פגיעה בקבוצה שלהם כדי לפגוע ביתר שאת בקבוצה השנייה. לפיכך, מטרות עילאיות עשויות שלא לפתור את כל צורות האפליה.
השוואה לתיאוריות אחרות > תאוריית המגע (Contact Theory)

תאוריית המגע מציעה גישה לפתרון קונפליקטים והפחתת עוינות בין קבוצות יריבות, באמצעות אינטראקציה ישירה ומובנית בין חברי הקבוצות. לפי גישה זו, מגע חיובי בין חברי קבוצות שונות בתנאים מתאימים (כגון שוויון מעמד, מטרה משותפת ותמיכה מוסדית) יכול להפחית סטריאוטיפים ולשפר יחסים בין-קבוצתיים. מחקרם של בני הזוג שריף על מטרות על, נתפס באופן כללי כהפרכה של היבטים מסוימים בתאוריית המגע, הקובעת כי דעות קדומות ואפליה בין קבוצות קיימות במידה רבה עקב היעדר מגע ביניהן. חוסר מגע זה גורם לשני הצדדים לפתח תפיסות שגויות לגבי מי שהם לא מכירים ולפעול על פי אותן תפיסות מוטעות בדרכים מפלות. מחקרם של בני הזוג שריף הראה שמגע בין קבוצות אינו מספיק כדי לסלק דעות קדומות ואפליה, לפחות לא בסביבה תחרותית. אם קבוצות מתחרות על אותם משאבים מוגבלים, הגדלת הקשר בין הקבוצות לא ישכנע את הקבוצות לראות אחת את השנייה בצורה חיובית יותר. במקום זאת, הם ימשיכו להפלות, כפי שעשו הנערים בקייטנות של שריף. זה נכון במיוחד כאשר הקבוצות הן במעמד לא שוויוני וקבוצה אחת יכולה לשלוט במשאבים ובכוח.
השוואה לתיאוריות אחרות > תאוריית האיום המשולב (Integrated threat theory)

על פי תיאורית האיום המשולב, עוינות בין קבוצות נוצרת מתוך תפיסה של איום מצד קבוצה חיצונית, בין אם מדובר באיום ממשי (כגון תחרות כלכלית) ובין אם באיום סמלי (כגון איום על ערכים או זהות תרבותית). כדי לצמצם עוינות זו, יש להפחית תחושות איום באמצעות יצירת אינטראקציות חיוביות והדגשת הדמיון בין הקבוצות
ראו גם

אַפלָיָה
פרדיגמה קבוצתית מינימלית
דעה קדומה
פסיכולוגיה חברתית
סטריאוטיפים
מסע בין כוכבים: חלל עמוק 9

| --- | --- |

כתוביות הפתיחה
 מבוסס על:  מסע בין כוכבים: הסדרה המקורית 
 סוגה:  מדע בדיוני
 יוצרים:  ריק ברמן מייקל פילר על פי מסע בין כוכבים מאת:   ג'ין רודנברי
 שחקנים:  ראו פירוט
 פרסים:  פרס האמי בפריימטיים לנעימת פתיחה יוצאת מן הכלל 
 פסקול:  דניס מק'קרת'י
 ארץ מקור:  ארצות הברית ארצות הברית
 שפות:  אנגלית
 מקום התרחשות:  חלל עמוק 9 
 מספר עונות:  7
 מספר פרקים:  176
 תוכנית המשך:  מסע בין כוכבים: וויאג'ר
 הפקה
 מפיק:  איירה סטיבן בהר, ריק ברמן, מייקל פילר 
 מפיקים בפועל:  אירה סטיבן בהר ריק ברמן מייקל פילר
 חברת הפקה:  סרטי פרמאונט (בבעלות CBS)
 הפצה:  CBS מדיה ונצ'רס, נטפליקס, הולו 
 אתר צילומים:  אולפני סרטי פרמאונט, הוליווד, קליפורניה, ארצות הברית
 מוזיקה:  ג'יי צ'טווי 
 אורך פרק:  45 דקות
 שידור
 רשת שידור:  סינדיקציה
 רשת שידור בישראל:  הטלוויזיה החינוכית (ערוץ 2)
 פורמט (תמונה):  NTSC 480i 4:3
 פורמט (קול):  Dolby SR
 תקופת שידור מקורית:  23 בינואר 1993 – 2 ביוני 1999
 קישורים חיצוניים
 "חלל עמוק 9" באתר מסע בין כוכבים הרשמי
 דף התוכנית ב-IMDb
 
מסע בין כוכבים: חלל עמוק 9 (במקור Star Trek: Deep Space Nine; או בקיצור ST:DS9) היא סדרת-מדע בדיוני המתרחשת בעולם הבדיוני של מסע בין כוכבים, במאה ה-24, משנת 2369 ועד לשנת 2375. בניגוד לסדרות מסע בין כוכבים אחרות, זירת ההתרחשות המרכזית של חלל עמוק 9 היא תחנת חלל קבועה, וזאת על מנת שלא ישודרו בו-זמנית שתי סדרות אשר במרכזן ספינת חלל (ספינת החלל דיפאיינט נוספה לסדרה בעונה 3, אולם התחנה נשארה המוקד המרכזי של עלילת הסדרה). דבר זה איפשר עלילות בהמשכים והופעות חוזרת של דמויות חוזרות בתדירות רבה יותר. סדרה זו ידועה בשל הדמויות המפותחות הרבות שיש בה, וכן בשל עלילות מקוריות מורכבות. הסדרה עסקה בנושאים אפלים יותר מאשר קודמותיה. פחות חקר פיזי של החלל, ויותר דגש (בעיקר בעונות המאוחרות יותר) על היבטים שונים של מלחמה בין-כוכבית.
הסדרה שודרה בארצות הברית במשך שבע עונות, מינואר 1993 עד יוני 1999, במקור לערוץ סינדיקציה, בישראל הסדרה שודרה בטלוויזיה החינוכית (ערוץ 2) באמצע שנות התשעים. סדרה זו היא הספין אוף הראשון שנוצר ללא מעורבות ישירה של יוצר מסע בין כוכבים ג'ין רודנברי, אם כי הוא נתן את ברכתו לפרויקט זמן קצר לפני מותו בשנת 1991. הסדרה נוצרה על ידי ריק ברמן ומייקל פילר, לבקשתו של ברנדון טארטיקוף, והיא הופקה על ידי חטיבת הטלוויזיה של חברת סרטי פרמאונט.
בהיותה ספין אוף של הדור הבא הפופולרית, חלל עמוק 9 עלתה לאוויר במקביל לסדרת האם שלה, ושתי הסדרות כללו מספר פרקי קרוסאובר: תחנת החלל חלל עמוק 9 הופיעה בפרק של עונה 6 של הדור הבא; בנוסף - בניסיון למשוך צופים מסדרת-האם הפופולרית, שתי דמויות של הדור הבא (מיילס או'בריאן, והחל מהעונה הרביעית: וורף) הפכו לדמויות קבועות בחלל עמוק 9. דמויות נוספות מהדור הבא הופיעו בתפקידי אורח בחלל עמוק 9, בהן: פיקארד/לוקוטוס, קיו, ואש, לורסה, ב'תור, תומאס רייקר ועוד.
רקע

הסדרה חלל עמוק 9 נהגתה בשנת 1991, זמן קצר לפני מותו של ג'ין רודנברי. הסדרה התרכזה בתחנת חלל קרדאסית בשם "טרוק נור" הסמוכה לכוכב באג'ור. עם סיום הכיבוש הארוך והאכזרי של באג'ור על ידי הקרדאסים, הממשלה הזמנית של באג'ור העבירה את הפיקוד על תחנת החלל לפדרציית הכוכבים המאוחדת, אשר שינתה את שם התחנה לחלל עמוק 9.
לדברי ריק ברמן, אחד מיוצרי הסדרה, נשקלה האפשרות למקם את הסדרה במושבה שעל כוכב לכת, אך הם חשו כי תחנת חלל תמצא חן יותר בעיני הצופים, וכן תוזיל את עלויות הצילומים (שכן צילומי חוץ יקרים יותר מאשר צילומים בתוך אולפן). עם זאת, הם היו בטוחים שהם לא רוצים שהעלילה תתמקם בספינת חלל, שכן הדור הבא טרם הסתיימה. לדבריו, "זה נראה מגוחך שיש שתי סדרות ושתי קבוצות של שחקנים, אשר יוצאים למקום בו איש לא היה קודם לכן".
בפרק הפיילוט, תחנת החלל משנה את מיקומה בסמוך לחור תולעת יציב, אשר נתגלה על יד באג'ור, ושמאפשר מעבר מהיר אל "רביע גמא" - רביע מרוחק של גלקסיית שביל החלב אשר טרם נחקר. גילוי זה הופך את התחנה למרכז של מחקר ומסחר בין-כוכבי, לנכס אסטרטגי, לתמרון פוליטי ובסופו של דבר - לסכסוך מזוין.
בעוד שסדרות מסע בין כוכבים הקודמות נטו לשחזר את הסטטוס-קוו לקדמותו בסופו של כל פרק (דבר מקובל בסדרות שאינן המשכיות בטלוויזיה האמריקאית, שכן הדבר מאפשר צפייה בפרקים בשידורים חוזרים ללא סדר הפרקים המקורי), הסדרה חלל עמוק 9 כוללת בתוכה מספר קווי עלילה המשכיים, שנפרסים על פני מספר פרקים, עונה שלמה או מספר עונות. לעיתים קרובות, עלילת פרק מסוים תלויה בעלילות הפרקים ששודרו לפני כן, וכן נעשה שימוש בקליף האנגר לצורך סיום מספר לא מבוטל של פרקים. מייקל פילר, אחד מיוצרי הסדרה, האמין שזו אחת התכונות הטובות ביותר של הסדרה, המאפשר המשכיות של פרקים קודמים, והיכולת שלהם להשפיע על אירועים עתידיים ולאלץ את הדמויות ללמוד כי לפעולות יש תוצאות. מגמה זו בלטה במיוחד לקראת הסיום של הסדרה, כאשר התסריט, במכוון, נכתב לסדרה כאילו הייתה מלכתחילה סדרת דרמה המשכית.
בניגוד להדור הבא, קונפליקטים בין-אישיים הוצגו בהבלטה בחלל עמוק 9. הדבר נעשה, בין השאר, על פי הצעתם של צוות הכותבים של הדור הבא (שרבים מהם כתבו גם עבור חלל עמוק 9), משום שחשו כי חוסר ההמשכיות של הדור הבא יצר מגבלה ביכולתם לפתח סיפורים מעניינים. במילותיו של פילר, "בין אנשים מכובדים, אצילים, שבאים ממקומות שונים, באופן טבעי יהיו קונפליקטים".
שחקנים ודמויות

|  | שם השחקן/ית | דרגה | שם הדמות | תפקיד | גזע | הערות |
| --- | --- | --- | --- | --- | --- | --- |
| ‏ | אייברי ברוקס | קומנדר / קפטן בצי הכוכבים | בנג'מין סיסקו | מפקד תחנת החלל "חלל עמוק 9" | אנושי / אמריקאי (מצד האב) חייזר של חור התולעת (מצד האם) |  |
| ‏ | נאנה ויזיטור | מייג'ור / קולונל במיליציה הצבאית של באג'ור (באופן זמני - הייתה גם קומנדר בצי הכוכבים) | קירה נריס | קצינה ראשונה / קצינת קישור | באג'ורית |  |
| ‏ | רנה אוברז'ונואה | Constable, בכפוף למיליציה הצבאית של באג'ור | אודו | קצין הביטחון הראשי | משתנה (באופן זמני - היה גם דמויי-אדם בתקופה מסוימת) |  |
| ‏ | קולם מיני | צ'יף בצי הכוכבים | מיילס או'בריאן | ראש אגף המבצעים והמהנדס הראשי | אנושי / אירי |  |
| ‏ | אלכסנדר סידיג | ד"ר - לוטננט זוטר / לוטננט בצי הכוכבים | ג'וליאן באשיר | קצין הרפואה הראשי | אנושי / מהונדס גנטית |  |
| ‏ | טרי פארל | לוטננט / לוטננט-קומנדר בצי הכוכבים | ג'דזיה דקס | קצינת המדע הראשית | טריל | עונות 1–6 |
| ‏ | מייקל דורן | לוטננט-קומנדר בצי הכוכבים | וורף | קצין טקטי מפקד / קצין ראשון של הדיפאיינט | קלינגון | עונות 4–7 |
| ‏ | ארמין שימרמן | אזרח פרנגי | קווארק | ברמן, מארח ובעלים של בר-קזינו | פרנגי |  |
| ‏ | סירוק לופטון | אזרח הפדרציה | ג'ייק סיסקו | תלמיד, סופר, עיתונאי | אנושי / אמריקאי |  |
| ‏ | ניקול דה בור | סג"ם / לוטננט זוטר בצי הכוכבים | אזרי דקס | יועצת | טריל | עונה 7 בלבד |

קציני צי הכוכבים בתפקידי פיקוד או הגאי
קציני צי הכוכבים בתפקידי מבצעים, הנדסה או אבטחה
קציני צי הכוכבים בתפקידי מדע או רפואה
מי שאינם קציני צי הכוכבים
דמויות אשר הופיעו לראשונה כבר בפיילוט של הסדרה: בנג'מין סיסקו, אודו, ג'וליאן באשיר, ג'דזיה דקס, ג'ייק סיסקו, מיילס או'בריאן, קווארק, קירה נריס, אופקה סולאן, ג'ניפר סיסקו, דוקאט, נוג, רום, קורזון דקס, מורן, דקס.
דמויות אשר הופיעו לראשונה במהלך העונה הראשונה: אילם גארק, קייקו או'בריאן, מולי או'בריאן, זק, ווין אדאמי, בראייל אנטוס.
דמויות אשר הופיעו לראשונה במהלך העונה השנייה: מורה פול, קור, אנברן טיין.
דמויות אשר הופיעו לראשונה במהלך העונה השלישית: מִשְתָנָה נקבה, מייקל אדינגטון, גאורון, ג'וראן דקס, מילה, ליטה, בראנט, אישקה, קסידי ייטס, שקאר אדון.
דמויות אשר הופיעו לראשונה במהלך העונה הרביעית: וורף, מרטוק, טורה זיאל, לנרה קאהן, ג'וזף סיסקו, דמאר, וואיון.
דמויות אשר הופיעו לראשונה במהלך העונה החמישית: קיראיושי או'בריאן.
דמויות אשר הופיעו לראשונה במהלך העונה השישית: ויליאם רוס, לות'ר סלואן, ויק פונטיין.
דמויות אשר הופיעו לראשונה במהלך העונה השביעית: אזרי דקס, שרה סיסקו.
עלילה

עלילת הסדרה התפתחה לאורך העונות מסיפור על חיכוך דיפלומטי מקומי, לקנוניה חוצת- גלקסיה. העונות הראשונות הציגו את כוחות הפדרציה החדשים באזור, שהגיעו לאייש את תחנת החלל חלל עמוק 9 (לשעבר "טרוק נור") ככוח חיץ לאחר נסיגת הקרדאסים מבאג'ור. המאבקים הדיפלומטיים השונים בין הבאג'ורים (שיוצגו על ידי מייג'ור קירה בסגל התחנה) לבין ההשפעה הקרדאסית החזקה באזור הציגו פנים שונות של הסכסוך המתמשך (טרוריסטים מול לוחמי שלום, אימפריה מול כובשים), תפיסות דתיות שונות ופתרונות מקומיים. הדגש בתחילת הסדרה היה על שיקום באג'ור מהכיבוש המתמשך, מאבקי ביון קרדאסיים, הסכמי מסחר, גזענות ועוד. לאחר מספר עונות, החלה העלילה להתפתח לצד השני של "חור התולעת" המפורסם של חלל עמוק 9, עם נציגים ראשונים של חייזרים עוינים מהעבר האחר, לצד חייזרים (או ישויות קוסמיות כמו-אלוהיות) החיים בחור התולעת עצמו.
עלילה > באג'ור

בפרק הראשון בסדרה, קומנדר צי הכוכבים בנג'מין סיסקו מגיע (ביחד עם בנו הצעיר, ג'ייק) אל חלל עמוק 9, תחנת חלל אשר נבנתה ונוהלה על ידי הקרדאסים בתקופת הכיבוש המדכא שלהם את כוכב הלכת באג'ור. על סיסקו מוטלת המשימה לפקד על תחנת החלל המקיפה את באג'ור, כל עוד הבאג'ורנים המשוחררים מתאוששים מהכיבוש, וזאת על מנת לסלול את דרכם להצטרפות אל פדרציית הכוכבים המאוחדת. סיסקו, יחד עם ג'דזיה דקס - קצינת המדע הראשית שלו, מגלים חור תולעת יציב, אשר קצהו האחד נמצא בסמוך לבאג'ור וקצהו השני נמצא בקצה האחר של הגלקסיה - ברביע גמא. הם מגלים כי חור התולעת מאוכלס על ידי חייזרים רוחניים, אשר אינם על ציר הזמן הליניארי, ואשר נחשבים על פי דת הבאג'ורנים כאלים, המכונים "הנביאים". "חור התולעת", על פי דת הבאג'ורנים, מכונה "המקדש השמימי", ואילו סיסקו - להפתעתו ולמורת רוחו - מגלה כי הוא נבחר להיות "השליח" של הנביאים, אשר אמור להביא את הגאולה לבאג'ור.
סיפור רקע זה, כפי שמתואר כבר בפרק הראשון של הסדרה, נפרש על פני הסדרה כולה. בתחילה, סיסקו חש שלא בנוח ובספקנות כלפי תפקידו כסמל דתי. הוא מתייחס אל "הנביאים" כאל "החייזרים מחור התולעת", בשאיפה לשמור על הפרדה מוחלטת בין תפקידו כמפקד התחנה לבין המחויבויות הדתיות שהבאג'ורנים מייחסים לו. עם הזמן, סיסקו מאמץ בהדרגה את תפקידו הרוחני החדש, וכתוצאה מכך - נוצר חיכוך בעל השלכות פוליטיות ודתיות בינו לבין המנהיגים הרוחניים הבאג'ורנים, בעיקר - עם ווין אדאמי. במהלך העונה האחרונה של הסדרה קו העלילה הדתי/מיסטי מתחזק: סיסקו חושף סודות מעברו, ולומד כי לא במקרה נבחר להיות "השליח".
עלילה > מאקי

כבר בעונות המוקדמות, צוות התחנה נאלץ להתמודד עם מחתרת הכוללת בעיקר בני-אדם ובאג'ורנים, המכונה "המאקי". המאקי הם אזרחים של הפדרציה, אשר נוטלים לידיהם נשק כנגד קרדאסיה על מנת להגן על בתיהם. במשך שנים המאקי תקפו את הקרדאסים, אשר נלחמו בהם אך לא הצליחו להביס אותם. בתחילה, הפדרציה מתערבת במלחמתם בקרדאסים, ומסייעת לאחרונים בשמירה על הסכם השלום שנחתם (בין הפדרציה לבין קרדאסיה). אולם בשנים מאוחרות יותר, כאשר האיחוד הקרדאסי מאחד כוחות עם הדומיניון להילחם בפדרציה ובני-בריתה, הדומיניון מסייע לצבא קרדאסיה להשמיד את המאקי (שנת 2373).
עלילה > המלחמה בדומיניון

| --- | --- |

כוחות הדומיניון והאיחוד הקרדאסי (משמאל) וכוחות הפדרציה מתכוננים לקרב; מתוך הפרק "Sacrifice of Angels".
במהלך עונה 2 מוזכר לראשונה השם "הדומיניון" - אימפריה חסרת רחמים השולטת ברביע גמא, אם כי הם לא נראים על המסך עד לפרק סיום העונה השנייה. הדומיניון נוצר על ידי "המייסדים", המשתייכים לגזע המשתנים בעלי היכולת לשנות צורה. זהו אותו גזע אליו משתייך אודו, קצין הביטחון של התחנה. בעבר, הם סבלו מרדיפות גזעיות מצד גזעים שאינם משני צורה (המכונים "מוצקים" על ידי המייסדים), עד אשר מצאו מחבוא על כוכב מרוחק ברביע גמא, בו הם חיים יחדיו בצורתם הטבעית-הנוזלית, כחלק מ"הקשר הגדול". כעת הם שואפים להשליט "סדר" על כל מי שעלול לפגוע בהם. הגדרה זו כוללת, למעשה, כמעט את כל המוצקים. המייסדים הינדסו גנטית שני גזעים של מוצקים, אשר משרתים אותם בצייתנות: הוורטה - דיפלומטים ערמומיים וחתרניים, והג'מהדאר - חיילים שאינם חוששים מן המוות, אשר נשלטים בכך שהם נולדים כשהם מכורים לסם לבן. שני גזעים אלו מתייחסים אל המייסדים כאל אלים.
בתחילת העונה השלישית, כאשר מתגלה איום התקיפה של הדומיניון, סיסקו מגיע אל מטה צי הכוכבים אשר בכדור הארץ, וחוזר ממנו אל התחנה עם ה"דיפאיינט" - אבטיפוס של ספינת חלל שנבנתה במקור על מנת להילחם בבורג. עם התדרדרות היחסים בין הפדרציה לבין הדומיניון, ברית הגנה צבאית נחתמת בין הדומיניון לבין קרדאסיה, ושתי מעצמות אלו יוצאות יחדיו למלחמה כוללת כנגד רוב המעצמות של רביע אלפא (בהן: הפדרציה, הקלינגונים והרומולאנים), אשר נמשכת עד לסיום עונתה השביעית והאחרונה של הסדרה.
עלילה > מדור 31

קו עלילה נוסף, המהווה דוגמה לאופי האפל יותר של הסדרה חלל עמוק 9 לעומת קודמותיה, הוא אודות מדור 31 - ארגון סודי שמטרתו לשמר את אורח החיים של הפדרציה בכל מחיר. קבוצת צללים זו מצדיקה את פעילויותיה הבלתי חוקית, תוך שימוש בטקטיקות חד-צדדיות, בטענה כי הדבר חיוני לצורך המשך קיומה של הפדרציה.
עלילה > הפרנגים

בחלל עמוק 9, הפרנגים הם כבר לא אויבים של הפדרציה, אלא כוח כלכלי ששומר, לרוב, על נייטרליות פוליטית. מספר מפרקי הסדרה עוסקים בחקר אודות הטבע הקפיטליסטי של גזע זה, בעוד אחרים מתעמקים בנורמות החברתיות שלהם (שמאופיינות, בין השאר, בסקסיזם). בעוד שבפרקי הדור הבא הוצגו דמויות מגזע זה בדרך כלל כלא-יוצלחים סקסיסטיים למטרות קומיות, בחלל עמוק 9 הם בעלי תיאור מורכב הרבה יותר:
אישקה, בת-זוגו של "הנגוס הגדול" (מנהיג הפרנגים) - מובילה מאבק למען זכויות נשים על פרנגינר (כוכב הבית של הפרנגים).
רום, אחיו של קווארק - מוביל שביתה נגד תנאי העבודה הבלתי-הולמים בבר-קזינו שקווארק מנהל.
נוג, בנו של רום וחברו הטוב ביותר של ג'ייק - נאלץ להתמודד עם העמדות הליברליות של צי הכוכבים כלפי נשים (זאת בעוד ג'ייק לומד להתמודד עם הרקע התרבותי השונה של חברו, על מנת שלא לסכן את החברות שביניהם). בסופו של דבר, נוג מצטרף לצי הכוכבים והופך לקצין הפרנגי הראשון.
עלילה > יקום המראה

עלילותיהם של מספר פרקים בסדרה מתרחשות ב"יקום המראה" - יקום מקביל, אשר הוצג לראשונה באחד מפרקי סדרת מסע בין כוכבים: הסדרה המקורית. צוות חלל עמוק 9 מגלה לראשונה את יקום המראה במהלך עונה 2, כאשר מייג'ור קירה וד"ר באשיר עוברים דרך חור התולעת, אך בשל תקלה הם אינם מגיעים לתחנתם, ובמקום זאת - מוצאים את עצמם ביקום מקביל שבו קיימת ברית בין הקלינגונים לבין הקרדאסים, אשר הצליחו להשתלט על כל רביע אלפא ולשעבד את בני-האדם (המכונים "ארצנים"). ביקום זה - אין פדרציה, תחנת החלל חלל עמוק 9 היא "טרוק נור" ובאג'ור איננה ידידותית. בעידודם של קירה ושל באשיר (מהיקום הרגיל) - בני-האדם של יקום המראה מתקוממים ומקימים תנועת התנגדות, על מנת להשתחרר משעבוד הקלינגונים והקרדאסים. על אף שלראשונה ההגעה ליקום המקביל הייתה בטעות, בהמשך הסדרה עוברות מספר דמויות מיקום אחד לשני בכוונת תחילה, בדרך כלל על מנת להוציא לפועל מזימה כלשהי.
פרקים

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 20 | 20 | 3 בינואר 1993 | 20 ביוני 1993 |
|  | 2 | 26 | 26 | 26 בספטמבר 1993 | 12 ביוני 1994 |
|  | 3 | 26 | 26 | 26 בספטמבר 1994 | 15 ביוני 1995 |
|  | 4 | 26 | 26 | 2 באוקטובר 1995 | 17 ביוני 1996 |
|  | 5 | 26 | 26 | 30 בספטמבר 1996 | 16 ביוני 1997 |
|  | 6 | 26 | 26 | 29 בספטמבר 1997 | 17 ביוני 1998 |
|  | 7 | 26 | 26 | 30 בספטמבר 1998 | 2 ביוני 1999 |
סדרת המשך פוטנציאלית

באוקטובר 2020, לאור הצלחת הסדרה "מסע בין כוכבים: פיקארד" ויתר הסדרות החדשות שיצאו החל מ-2017, התקבל דיווח ראשוני לפיו ViacomCBS שוקלת להפיק סדרת המשך ל"חלל עמוק 9". הדיווחים לא אושרו על ידי הרשת.
ראו גם

סוגיות מוסריות במסע בין כוכבים
ההשפעה התרבותית של מסע בין כוכבים
ציר הזמן של מסע בין כוכבים
הערות שוליים

↑  עונות 1-2 של חלל עמוק 9 שודרו במקביל לעונות 6–7 של הדור הבא; עונות 3-7 של חלל עמוק 9 שודרו במקביל לעונות 1–5 של וויאג'ר.
↑  הדבר בא לידי ביטוי, בין השאר, במקרי מוות של דמויות רבות מאוד, ביחס לסדרות אחרות: ג'ניפר סיסקו, מייקל אדינגטון, קאי ווין, בראייל אנטוס, וואיון, ג'דזיה דקס, דוקאט, דמאר, טיין, טורה זיאל
↑  Christian Bone, CBS Reportedly Plans To Bring Back Star Trek: Deep Space Nine’s Captain Sisko, October 11, 2020, We Got This Covered
↑  Mikey Sutton, Scoop: CBS Considering 'Deep Space Nine' Revival, October 16, 2020, geekosity magazine
| מסע בין כוכבים: חלל עמוק 9 |
| --- | --- | --- |
| יוצרי הסדרה | ריק ברמן • מייקל פילר • על-פי "מסע בין כוכבים" מאת ג'ין רודנברי |  |
| שחקנים ראשיים | אייברי ברוקס • רנה אוברז'ונואה • מייקל דורן • טרי פארל • ניקול דה בור • סירוק לופטון • קולם מיני • ארמין שימרמן • אלכסנדר סידיג • נאנה ויזיטור |  |
| דמויות ראשיות | בנג'מין סיסקו • אודו • וורף • דקס (ג'דזיה דקס • אזרי דקס) • ג'ייק סיסקו • מיילס או'בריאן • קווארק • ג'וליאן באשיר • קירה נריס |  |
| דמויות משנה | וין אדאמי • גאורון • אילם גארק • דוקאט • ואיון • מרטוק • נוג • רום • תומאס רייקר • ויק פונטיין • אישקה |  |
| גזעי חייזרים | באג'ורנים • ברין • ג'מהדאר • בורג • וורטה • טריל • משתנים • פרנגי (אנ') • קרדאסים • קלינגונים • רומולאנים |  |
| מושגים | דיפאיינט • הדומיניון • הולודק • חור התולעת • חלל עמוק 9 • טרנספורטר • יקום המראה • מאקי • מדור 31 • מלחמת הפדרציה-דומיניון • משכפל • פדרציית הכוכבים המאוחדת • הצו העליון • צי הכוכבים • הקרב בוולף 359 • רביע גלקטי • סוגיות מוסריות |  |
| פרקים בולטים | Duet • The Visitor • Rejoined • Trials and Tribble-ations • Far Beyond the Stars • In the Pale Moonlight • It's Only a Paper Moon • Emissary |  |
| סרט תעודי | What We Left Behind: Looking Back at Deep Space Nine |  |
| ראו גם | זיכיון מסע בין כוכבים |  |
| --- | --- |
בקרת זהויות :  NLI: 987007588648505171  GND: 4394807-8  LCCN: n94088268  VIAF: 173871888   WorldCat (עם VIAF): 173871888
שקנאי מסולסל

| שקנאי מסולסל |
| --- | --- |

מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: שקנאים
משפחה:: שקנאיים
סוג:: שקנאי
מין:: שקנאי מסולסל
שם מדעי
 Pelecanus crispus ‏ברוך, 1832
תחום תפוצה


שקנאי מסולסל בשחייה
ביצת שקנאי מסולסל, אוסף מוזיאון טולוז
שקנאי מסולסל (שם מדעי: Pelecanus crispus) הוא מין במשפחת השקנאיים. הוא מתרבה מדרום-מערב אירופה דרך אסיה עד סין בביצות ובאגמים רדודים. השקנאי המסולסל הוא מזדמן נדיר בישראל.
שקנאי מסולסל בתעופה. אגם קרקיני, צפון יוון
מאפיינים

זהו הגדול שבשקנאים: אורכו נע בין 170 ל-190 ס"מ, משקלו נע בין 11 ל-15 ק"ג, ומוטת כנפיו היא כ-3 מטרים. בממוצע, זהו המין המעופף הכבד ביותר, על אף שחובות גדולות וברבורים מצויים זכרים יכולים לעלות על השקנאי המסולסל במשקל מקסימלי. הוא נבדל מהשקנאי המצוי בנוצות עורפו המסולסלות, שנתנו לו את שמו בעברית, רגליו האפורות, ופלומתו האפרפרה-לבנה, להבדיל מהשקנאי המצוי שפלומתו לבנה לגמרי. לסתו התחתונה אדומה בעונת ההזדווגות. הצעירים אפורים וחסרים את נקודת העור האדומה בפנים של צעירי השקנאי המצוי. לנ"ל יש נוצות תעופה כהות יותר.
השקנאי המסולסל נודד למרחקים קצרים, הוא נראה אלגנטי בזמן דאייה, כשהלהקה עפה בתיאום. קינו הוא למעשה ערימה גסה של צמחייה ומשוך אחורה כשל קינה של האנפה. השקנאי תופס דגים ויצורי מים קטנים בשק שבתחתית מקורו.
כמו השקנאי המצוי, אוכלוסיית השקנאי המסולסל נפגעה קשות בעקבות הרס בתי גידול וציד.
השקנאי המסולסל הוא אחד מהעופות בהם עוסק הסכם עופות המים האפריקני-אסיאתי (AEWA).
טרם זוהו תת-מינים של השקנאי המסולסל בטווח תפוצתו הרחב, אבל תואר תת-מין קדום (Pelecanus crispus palaeocrispus) בהתבסס על הבדלי גודל שנמצא בבינאגאדי, אזרבייג'ן.
הערות שוליים

↑  שקנאי מסולסל באתר הרשימה האדומה של IUCN
יאשיהו

יאשיהו היה מלך יהודה, בנו של אמון מלך יהודה וידידה בת עדיה. נמשח למלוכה בגיל שמונה, לאחר שאביו נרצח על ידי מתנקש. מלכותו מתוארכת מ-639 לפנה"ס עד ל-609 לפנה"ס (המאה השביעית לפנה"ס). בשל היחלשות האימפריה האשורית, התרחבו ככל הנראה בתקופתו שטחי הממלכה והתחזקה עצמאותה המדינית. הנהיג רפורמה דתית מרחיקת לכת. נהרג בקרב מגידו עם מצרים.
המצב הבין־לאומי: היחלשות אשור

נראה כי באותה תקופה החל להיחלש כוחה של האימפריה האשורית, שבראשה עמד המלך אשורבניפל, ובייחוד יכולת השליטה שלו בפרובינציות הרחוקות, ובכללן יהודה. מצרים החלה להתחזק, וכבשה אזורים בפלשת. ייתכן גם כי הסקיתים פלשו מצפון לאזורי סוריה ופלשת.[דרוש מקור][מפני ש...] עם מות אשורבניפל בשנת 627 לפנה"ס החל באשור ככל הנראה מאבק ירושה, ובאותה עת מרדה בה בבל, בהנהגתו של נבופלאסר.
על רקע זעזועים אלו, התגברה ביהודה תנועה לשחרור מעולהּ של אשור, לאחר עשרות שנות שעבוד. השחרור הושג ככל הנראה בהדרגה וללא שפיכות דמים וניכר בשני תחומים: בתחום המדיני – בהתפשטות יהודה על שטחי ממלכת ישראל לשעבר, בשומרון ובגליל; בתחום הדתי – ברפורמה פולחנית שערך יאשיהו.
הרחבת גבולות הממלכה

מספרי התנ"ך השונים אנו למדים על הרחבת גבולות הממלכה בתקופת יאשיהו, לכל אזורי השומרון והגליל.
ספר מלכים מספר על הריסת אתר הפולחן בבית-אל, שנמצא באזורי ממלכת ישראל סמוך לגבול עם יהודה. נראה שעוד קודם לרפורמה חיזק יאשיהו את מעמדו באזור זה.
לפי ספר דברי הימים, הרפורמה נעשתה לא רק ביהודה כי אם גם בערי מנשה, אפרים ושמעון עד נפתלי.
אשתו של יאשיהו הייתה "זְבוּדָּה בַת-פְּדָיָה מִן-רוּמָה" שבגליל.
יאשיהו יצא להילחם עם פרעה נכֹה, מלך מצרים, במגידו. אם מניחים שיאשיהו לא היה מסתכן להרחיק מאזורי השפעתו, הרי ששטחי הממלכה הגיעו עד מגידו או בסמוך לה.
לפי ספר עזרא, חלק מהבאים בראשית שיבת ציון היו יוצאי הערים מכמס, בית-אל והעי, וכן אזור שפלת לוד. מכך ניתן להסיק שטרם החורבן, ואולי בימי יאשיהו, ישבו בני יהודה ובנימין באזורים אלה.
ממצאים ארכאולוגיים אף הם ראיות להתרחבות הממלכה. למשל, נמצאו מבני ביצורים במגידו ובשפלת יהודה, שייתכן שהם קשורים לתקופה זו.
בניגוד לדעה המקובלת כי ממלכת יאשיהו כללה, החל משלב מסוים, גם את כל שטחיה לשעבר של ממלכת ישראל, וממלכה זו זכתה בעצמאות מדינית, ישנם חוקרים הטוענים שמהלכיו הטריטוריאליים של יאשיהו היו מוגבלים ביותר, ואף מעלים ספקות האם יהודה הייתה לממלכה עצמאית בתקופתו. לפי ספר מלכים, טווח הרפורמה הדתית היה "מגבע עד לבאר-שבע". גבע זוהתה על ידי בנימין מזר כ-20 ק"מ צפונית לירושלים, באזור בית-אל. גם בממצאים הארכאולוגיים אין פריטים יהודאיים מהמאה ה-7 לפנה"ס צפונית לבית-אל. לגבי העצמאות המדינית, ישנה סברה שעם היחלשות אשור הפכה יהודה כפופה למצרים.